pythainlp/thai-wiki-dataset-v4 huggingface dataset:
เกื้อกูล ด่านชัยวิจิตร

เกื้อกูล ด่านชัยวิจิตร (เกิด 20 มิถุนายน พ.ศ. 2506) อดีตรัฐมนตรีช่วยว่าการกระทรวงคมนาคม ในรัฐบาลอภิสิทธิ์ เวชชาชีวะ อดีตรองหัวหน้าพรรคภูมิใจไทย และอดีตสมาชิกสภาผู้แทนราษฎรจังหวัดพระนครศรีอยุธยา
ประวัติ.
นายเกื้อกูล ด่านชัยวิจิตร เกิดเมื่อวันที่ 20 มิถุนายน พ.ศ. 2506 ที่อำเภอมหาราช จังหวัดพระนครศรีอยุธยา เข้าเรียนชั้นมัธยมศึกษาที่โรงเรียนกรุงเทพคริสเตียน และโรงเรียนเตรียมอุดมศึกษา กรุงเทพ สำเร็จการศึกษานิติศาสตรบัณฑิต จากจุฬาลงกรณ์มหาวิทยาลัย และวิทยาลัยกองทัพบก รุ่นที่ 44
งานการเมือง.
เกื้อกูล ด่านชัยวิจิตร เริ่มต้นเข้าสู่การเมืองโดยการลงสมัครสมาชิกสภาผู้แทนราษฎรจังหวัดพระนครศรีอยุธยา เขต 1 ในนามพรรคไทยรักไทย ในปี พ.ศ. 2544 และ พ.ศ. 2548 ต่อมาได้ย้ายมากัดพรรคชาติไทย ในการเลือกตั้ง พ.ศ. 2550
นายเกื้อกูล ด่านชัยวิจิตร เคยดำรงตำแหน่งในการเมืองหลายตำแหน่ง อาทิ ที่ปรึกษารัฐมนตรีช่วยว่าการกระทรวงอุตสาหกรรม ในปี พ.ศ. 2541 ที่ปรึกษารองนายกรัฐมนตรี ในปี พ.ศ. 2548 และได้รับโปรดเกล้าให้ดำรงตำแหน่ง รัฐมนตรีช่วยว่าการกระทรวงคมนาคมในรัฐบาลนายอภิสิทธิ์ เวชชาชีวะ 
ต่อมาในเดือนพฤศจิกายน พ.ศ. 2553 นายเกื้อกูล ด่านชัยวิจิตร ได้ลาออกจากตำแหน่งรัฐมนตรี เพื่อลงสมัครรับเลือกตั้งซ่อม หลังจากที่ตุลาการศาลรัฐธรรมนูญมีมติ 7 ต่อ 1 ให้หมดสมาชิกภาพ เนื่องจากถือหุ้นในกิจการต้องห้ามตามรัฐธรรมนูญ มาตรา 265 และมาตรา 48 รวมทั้งได้หุ้นมาหลังจากได้รับเลือกตั้งเป็น ส.ส.แล้ว และในที่สุดนายเกื้อกูล ได้รับการเลือกตั้งกลับเข้ามาเป็น ส.ส. และได้รับการโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงคมนาคมอีกครั้งเมื่อวันที่ 14 มกราคม พ.ศ. 2554
ในการเลือกตั้ง พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎรจังหวัดพระนครศรีอยุธยา เขตเลือกตั้งที่ 1 จังหวัดพระนครศรีอยุธยา และเป็น ส.ส.เพียงคนเดียวของพรรคชาติไทยพัฒนาที่ได้รับเลือกตั้งในจังหวัดนี้ ต่อมาในปลายปี พ.ศ. 2556 หลังการยุบสภาผู้แทนราษฎร เขาได้ย้ายไปสังกัดพรรคเพื่อไทย
ในการเลือกตั้ง พ.ศ. 2562 ได้ลงสมัครรับเลือกตั้งและได้รับการเลือกตั้งเป็นสมาชิกสภาผู้แทนราษฎรจังหวัดพระนครศรีอยุธยาเขต 1 ในสังกัดพรรคภูมิใจไทย
ในการเลือกตั้ง พ.ศ. 2566 ได้ลงสมัครรับเลือกตั้ง สมาชิกสภาผู้แทนราษฎรจังหวัดพระนครศรีอยุธยา เขต 1 แต่ไม่รับได้รับการเลือกตั้ง อยู่ลำดับที่ 2 แพ้คะแนนให้กับ คุณ ทวิวงศ์ โตทวิวงศ์ จากพรรคก้าวไกล ด้วยคะแนน 41,081 คะแนน
นางงามจักรวาล 2010

นางงามจักรวาล 2010  เป็นการจัดการประกวดครั้งที่ 59 จัดในวันที่ 24 สิงหาคม พ.ศ. 2553 (ตามเวลาในประเทศไทย) ณ มัณฑะเลย์บีชรีสอร์ทแอนด์คาสิโน ลาสเวกัส สหรัฐอเมริกา โดยเอสเตฟานิอา เฟร์นันเดซ นางงามจักรวาล 2009 จากประเทศเวเนซุเอลา มอบมงกุฎให้แก่ ฆิเมนา นาบาร์เรเต จากประเทศเม็กซิโก ครองตำแหน่งนางงามจักรวาล 2010 โดยเป็นการชนะเลิศครั้งที่สองของประเทศเม็กซิโก
ผลการประกวด.
คะแนนวันตัดสิน.
<templatestyles src="Col-begin/styles.css"/>
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มี 83 ผู้เข้าประกวด ต่อไปนี้
หม่อมเจ้าทองเชื้อธรรมชาติ ทองแถม

หม่อมเจ้าทองเชื้อธรรมชาติ ทองแถม (17 สิงหาคม พ.ศ. 2427 – 31 พฤษภาคม พ.ศ. 2476) เป็นพระโอรสในพระเจ้าบรมวงศ์เธอ กรมหลวงสรรพสาตรศุภกิจ ประสูติแต่หม่อมเจ้าเม้า ทองแถม (ราชสกุลเดิม รองทรง; พระธิดาในพระเจ้าราชวรวงศ์เธอ กรมหมื่นสิทธิสุขุมการ) เมื่อวันที่ 17 สิงหาคม พ.ศ. 2427 ทรงสำเร็จการศึกษาชั้นปริญญา B.A. จาก มหาวิทยาลัยออกซฟอร์ด ประเทศอังกฤษ และเป็นเนติบัณฑิตอังกฤษ 
หม่อมเจ้าทองเชื้อธรรมชาติ ทรงเข้ารับราชการเป็นผู้พิพากษาศาลแพ่ง กระทรวงยุติธรรม จากนั้นทรงเป็นเลขานุการแผนกกฎหมายในกรมรถไฟหลวง ต่อมาจึงทรงเข้ารับราชการในกระทรวงเกษตราธิการ และทรงดำรงตำแหน่งเป็นอธิบดีกรมทะเบียนการค้า (กรมพัฒนาธุรกิจการค้า กระทรวงพาณิชย์) ลำดับที่ 3 ระหว่างปี พ.ศ. 2469 - 2476
หม่อมเจ้าทองเชื้อธรรมชาติมีโสทรานุชา 4 องค์ คือ
หม่อมเจ้าทองเชื้อธรรมชาติ มีชายา 2 องค์ คือ หม่อมเจ้าพันธ์สิหิงค์ (ราชสกุลเดิม ทองใหญ่; 18 ธันวาคม พ.ศ. 2433 – 19 มกราคม พ.ศ. 2476) และหม่อมเจ้าข่ายทองถัก (ราชสกุลเดิม ทองใหญ่; ประสูติ 30 สิงหาคม พ.ศ. 2441) มีหม่อม 4 คน คือ หม่อมแสงมณี (สกุลเดิม วิริยสิริ), หม่อมทรัพย์ (สกุลเดิม พลวิเศษ), หม่อมศรี และหม่อมพิณ มีโอรสธิดารวม 14 คน 
มหาอำมาตย์ตรี หม่อมเจ้าทองเชื้อธรรมชาติ ทองแถม ประชวรพระโรคพระหทัยพิการ ถึงชีพิตักษัย เมื่อวันที่ 31 พฤษภาคม พ.ศ. 2476 พระชนมายุ 49 ปี ทรงพระกรุณาโปรดเกล้าฯ พระราชทานหีบทองทึบประกอบศพ เป็นพระเกียรติยศ
ครอบครัว.
หม่อมเจ้าทองเชื้อธรรมชาติ มีชายา 2 องค์ คือ หม่อมเจ้าพันธ์สิหิงค์ (ราชสกุลเดิม ทองใหญ่; 18 ธันวาคม พ.ศ. 2433 – 19 มกราคม พ.ศ. 2476) และหม่อมเจ้าข่ายทองถัก (ราชสกุลเดิม ทองใหญ่; ประสูติ 30 สิงหาคม พ.ศ. 2441) มีหม่อม 4 คน คือ หม่อมแสงมณี (สกุลเดิม วิริยสิริ), หม่อมทรัพย์ (สกุลเดิม พลวิเศษ), หม่อมศรี และหม่อมพิณ มีโอรสธิดารวม 14 คน ดังนี้
โอรสธิดาที่เกิดแต่หม่อมเจ้าพันธ์สิหิงค์ มี 4 คน คือ
โอรสและธิดาที่เกิดแต่หม่อมเจ้าข่ายทองถัก มี 2 คน คือ
โอรสและธิดาที่เกิดแต่หม่อมแสงมณี มี 4 คน คือ
ธิดาที่เกิดจากหม่อมทรัพย์ มีดังนี้
โอรสที่เกิดจากหม่อมศรี มีดังนี้
โอรสที่เกิดจากหม่อมพิณ มีดังนี้
GDDR

GDDR (Graphics Double Data Rate) คือ แรมที่ออกแบบมาเพื่อการ์ดจอโดยเฉพาะ
GDDR เป็นหน่วยความจำที่พัฒนามาจาก DDR เพื่อให้มีความสามารถเพิ่มขึ้นสำหรับนำไปใช้งานด้าน graphics ซึ่งกินไฟน้อยลง ร้อนน้อยลง ความถี่สูงมากขึ้นฯลฯ
ปัจจุบันสมรรถนะของ GPU ขึ้นอยู่กับอัตราการรับส่งข้อมูลระหว่างระบบคอมพิวเตอร์กับ GPU เป็นหลัก ซึ่งก็คือจะถูกจำกัดด้วยแบนด์วิธของอินเตอร์เฟสและขนาดของ GPU นั่นเอง ดังนั้น GDDR คือเทคโนโลยีหน่วยความจำที่มีความเร็วและแบนด์วิธสูงนั้นเป็นหนึ่งในตัวแปรสำคัญที่มาช่วยขยายความสามารถของกราฟิกโปรเซสเซอร์ (GPU) ให้มีประสิทธิภาพและคุณภาพในการแสดงผลดียิ่งขึ้น
หลุยส์ ฟิลิปที่ 2 ดยุกแห่งออร์เลอ็อง

หลุยส์ ฟีลิปที่ 2 ดยุกแห่งออร์เลอ็อง  (13 เมษายน ค.ศ. 1747 - 6 พฤศจิกายน ค.ศ. 1793) หลุยส์ ฟีลิปที่ 2 ดยุกแห่งออร์เลอ็อง ผู้เป็นดยุกแห่งออร์เลอ็ององค์ที่ 5 เป็นขุนนางชาวฝรั่งเศสของสายย่อยของราชวงศ์บูร์บงซึ่งเป็นราชวงศ์ที่ครองฝรั่งเศสอยู่ในขณะนั้น หลุยส์ ฟีลิปเป็นผู้สนับสนุนการปฏิวัติฝรั่งเศสอย่างขันแข็งและเปลี่ยนชื่อใหม่เป็น “ฟีลิป เอกาลีเต” (Philippe Égalité) แต่กระนั้นก็ยังตกเป็นเหยื่อของการถูกประหารชีวิตโดยกิโยตีนระหว่างสมัยแห่งความน่าสะพรึงกลัว
ลูกชายของหลุยส์ ฟิลิปป์ต่อมาขึ้นครองราชย์เป็นพระเจ้าหลุยส์-ฟีลิปที่ 1 แห่งฝรั่งเศสหลังจากการปฏิวัติเดือนกรกฎาคมในปี ค.ศ. 1830 หลังจากการสนับสนุนการปฏิวัติคำว่าฝ่ายออร์เลอ็องนิสต์กลายมามีความหมายถึงขบวนการที่สนับสนุนระบอบราชาธิปไตยภายใต้รัฐธรรมนูญ
แบล็กเมซา (รัฐโอคลาโฮมา)

แบล็กเมซา  เป็นภูเขายอดราบ (mesa) ที่ต่อจาก เมซาเดมายา ในรัฐโคโลราโดไปทางทิศตะวันออกเฉียงใต้ 45 กิโลเมตร ตามฝั่งแม่น้ำซิมาร์รอน ตัดผ่านเขตรัฐนิวเม็กซิโกทางตะวันออกเฉียงเหนือ สิ้นสุดที่บรรจบของแม่น้ำซิมาร์รอนและแม่น้ำคาร์ริโซบริเวณใกล้กับเมืองเคนทัน ในโอคลาโฮมาแพนแฮนเดิล จุดที่สูงที่สุดมีความสูง 1,737 เมตร จุดนี้ตั้งอยู่ในรัฐโคโลราโด ส่วนจุดที่สูงที่สุดในรัฐนิวเม็กซิโกสูง 1,597 เมตร และในบริเวณทิศตะวันตกเฉียงเหนือของซิมาร์รอนเคาน์ตี รัฐโอคลาโฮมา 1,516 เมตร ซึ่งเป็นจุดที่สูงที่สุดของรัฐ ภูเขายอดตัดแบล็กเมซาเป็นภูเขาหินบะซอลท์ ทอดตัวยาวกว่า 90 กิโลเมตร และยกตัวสูงขี้นจากพื้นที่รอบข้างประมาณ 180 เมตร เชื่อกันว่ายอดภูเขาได้กำเนิดขึ้นเมื่อหลายล้านปีก่อน เมื่อหินลาวาสีดำได้ปกคลุมยอดในรัฐโอคลาโฮมาพื้นที่ภูเขาแห่งนี้เป็นส่วนหนึ่งของอุทยานแห่งรัฐแบล็กเมซา และเขตสงวนธรรมชาติแบล็กเมซา
หลุยส์ มารี อาเดลาอีด เดอ บูร์บง

หลุยส์ มารี อาเดลาอีด เดอ บูร์บง ดัชเชสแห่งออร์เลอ็อง (13 มีนาคม ค.ศ. 1753 - 23 มิถุนายน ค.ศ. 1821) เป็นภรรยาของผู้ถูก "สำเร็จโทษ" ฟีลิป เอกาลีเต และเป็นพระราชมารดาของพระเจ้าหลุยส์-ฟีลิปที่ 1 แห่งฝรั่งเศส หลุยส์ มารี อาเดลาอีดเป็นบุตรีของหลุยส์ ฌ็อง มารี เดอ บูร์บง ดุ๊กแห่งป็องเตียฟวร์ และมารีอา เตเรซา เดสเตแห่งโมเดนา หลังจากการเสียชีวิตของพี่ชาย หลุยส์ อาแล็กซ็องดร์ เดอ บูร์บง หลุยส์ มารี อาเดลาอีดก็กลายเป็นทายาทที่มั่งคั่งที่สุดในฝรั่งเศสก่อนการปฏิวัติ หลุยส์ มารี อาเดลาอีดเป็นพี่สะใภ้ของเจ้าหญิงมารี หลุยส์แห่งซาวอย และมีความสัมพันธ์อันดีกับมารี อ็องตัวแน็ต และเป็นผู้อุปถัมภ์คนแรก ๆ ของเอลีซาแบ็ต-หลุยส์ วีเฌ-เลอเบริง หลุยส์ มารี อาเดลาอีดเป็นสมาชิกคนสุดท้ายของตระกูลบูร์บง-ป็องเตียฟวร์
แยกศรีอุดม

แยกศรีอุดม หรือแยกหนองบอน หรือแยกสุขุมวิท 103 เป็นสี่แยกจุดตัดถนนศรีนครินทร์, ถนนอุดมสุข (สุขุมวิท 103) และถนนเฉลิมพระเกียรติ ร.9 ในพื้นที่แขวงหนองบอน เขตประเวศ กรุงเทพมหานคร
ชื่อ ศรีอุดม มาจากคำว่า ศรี ของถนนศรีนครินทร์ และ อุดม ของถนนอุดมสุข เนื่องจาก เป็นจุดเชื่อมต่อกันของทั้ง 2 ถนนนั่นเอง 
ลักษณะทางกายภาพ.
มีสะพานลอยรถยนต์ข้ามทางแยกตามแนวถนนอุดมสุขและถนนเฉลิมพระเกียรติ ร.9 และอุโมงค์ลอดทางแยกตามแนวถนนศรีนครินทร์ นอกจากนี้ยังมีแนวเส้นทางรถไฟฟ้าสายสีเหลืองเลียบแนวอุโมงค์ โดยมีตัวสถานีตั้งอยู่ทางทิศตะวันออกเฉียงใต้ของแยก
อาริสโตพาแนส

อาริสโตพาแนส (c. 446 – c. 386 ก่อนคริสตกาล) หรือ อริสโตฟานีส  เป็นนักประพันธ์บทละครชวนหัว (สุขนาฏกรรม) สมัยกรีซยุคคลาสสิค มีชีวิตอยู่ราวช่วงปีที่ 446-386 ก่อนคริสตกาล อาริสโตพาแนสประพันธ์บทละครไว้ทั้งสิ้น 40 เรื่อง แต่ตกทอดมาถึงปัจจุบันโดนสมบูรณ์เพียง 11 เรื่อง นอกนั้นเป็นเพียงชิ้นส่วนพาไพรัสที่ส่วนใหญ่ขาดหายไป งานของอาริสโตพาแนสเหล่านี้เป็นตัวอย่างเท่าที่เรามีเกี่ยวกับประเภทของงานสุขนาฏกรรมที่เรียกว่า Old Comedy ท่านได้รับฉายาว่าเป็น "บิดาแห่งสุขนาฏกรรม" 
กล่าวกันว่างานของอาริสโตพาแนสให้ข้อมูลเกี่ยวกับเอเธนส์โบราณได้น่าเชื่อถือยิ่งกว่านักเขียนคนใดๆ ความสามารถของเขาในการเยาะเย้ยถากถาง เป็นที่ยำเกรงและรับทราบกันในผู้มีอิทธิพลร่วมสมัย เพลโตชี้ลงไปว่าบทละครเรื่อง "เมฆ" (The Clouds) เป็นการหมิ่นประมาทโดยการโฆษณาที่ทำให้โสเครตีสต้องถูกพิจารณาคดี และถูกตัดสินลงโทษประหารชีวิต แม้ว่าจะมีงานเสียดสีล้อเลียนตัวโสเครตีส จากนักประพันธ์เชิงเสียดสี (satirical) รายอื่นก็ตาม 
อาริสโตพาแนสมีชีวิตผ่านช่วงเวลาที่เอเธนส์ประสบวิกฤติทางการเมืองอย่างต่อเนื่อง ทั้งหายนะจากสงครามเพโลพอนนีเซียน (ซึ่งเอเธนส์เป็นฝ่ายแพ้) การปฏิวัติของกลุ่มคณาธิปไตยสองครั้ง และการกู้คืนระบอบประชาธิปไตยสองครั้ง โสเครตีสถูกพิพากษาในข้อหาอาชญากรรมทางความคิด และยูริพิดีสต้องเนรเทศตัวเองไปตายที่เมืองอื่น ด้วยเหตุนี้จึงมีผู้เชื่อว่าแม้งานของอาริสโตพาแนสจะแดกดันหรือเสียดสีเรื่องการเมืองอยู่เป็นนิตย์ แต่ตัวท่านนักประพันธ์เองคงจะไม่ได้มีส่วนเกี่ยวข้องในทางการเมืองมากนัก 
เมื่อเปรียบเทียบกับนาฏศิลปินโศกนาฏกรรมอย่าง ซอโฟคลีส และยูริพิดีสแล้ว อาริสโตพาแนสมีส่วนช่วยพัฒนาศิลปะการละครในยุคต่อไปมากกว่า ทั้งนี้เพราะซอโฟคลีส กับยูริพิดีส ถึงแก่กรรมลงในช่วงปลายสงครามเพโลพอนนีเซียน ทำให้ศิลปะของละครโศกนาฏกรรมหยุดพัฒนาไปเสีย แต่การละครสุขนาฏกรรมยังมีการวิวัฒนาการต่อมาเรื่อยๆ แม้หลังเอเธนส์จะพ่ายแพ้สงคราม ซึ่งสาเหตุหนึ่งเป็นเพราะการที่ปรมาจารย์ละครชวนหัวอย่างอาริสโตพาแนสยังมีชีวิตอยู่ต่อมานานพอที่จะช่วยศิลปินรุ่นหลังพัฒนาต่อยอดศิลปะแขนงนี้
ราชอาณาจักรลอมบาร์เดีย-เวนิส

ราชอาณาจักรลอมบาร์เดีย-เวนิส (;) เป็นราชอาณาจักรที่ตั้งอยู่ทางตอนเหนือของคาบสมุทรอิตาลีที่เป็นส่วนหนึ่งของจักรวรรดิออสเตรีย ราชอาณาจักรก่อตั้งขึ้นหลังจากความพ่ายแพ้ของนโปเลียนตามความตกลงในการประชุมแห่งเวียนนาเมื่อวันที่ 9 มิถุนายน ค.ศ. 1815 และมาสิ้นสุดลงเมื่อบริเวณสุดท้ายถูกผนวกเข้าเป็นส่วนหนึ่งของราชอาณาจักรอิตาลีใน ค.ศ. 1866
การประชุมแห่งเวียนนารวมดินแดนที่เป็นของลอมบาร์เดีย (ที่ปกครองโดยราชวงศ์ฮาพส์บวร์คมาตั้งแต่คริสต์ศตวรรษที่ 16 และโดยสาขาออสเตรียของตระกูลระหว่าง ค.ศ. 1713 ถึง ค.ศ. 1796) เข้ากับสาธารณรัฐเวนิส (ที่ปกครองเป็นช่วง ๆ โดยออสเตรียมาตั้งแต่ปี ค.ศ. 1797) เข้าเป็นรัฐเดียวกันภาพใต้การปกครองฮาพส์บวร์คออสเตรีย
วัดยางทอง (อำเภอเมืองสงขลา)

วัดยางทอง ตั้งอยู่ในตำบลบ่อยาง อำเภอเมืองสงขลา จังหวัดสงขลา ตั้งอยู่บ้านเลขที่ 1 ถนนนางงาม ตำบลบ่อยาง อำเภอเมืองสงขลา จังหวัดสงขลา มีเนื้อที่ประมาณ 4 ไร่ โดยมี
วัดยางทอง เป็นที่ตั้งของบ่อยาง ห่างจากเสาหลักเมืองสงขลาไปทางทิศเหนือไม่มากนัก ซึ่งเป็นชื่อท้องถิ่นของที่ตั้งเมืองสงขลา จากพงศาวดารเมืองสงขลาว่า ในรัชกาลที่ 1 แห่งกรุงรัตนโกสินทร์ ไทยยังคงรบกับพม่า เมื่อเกิดสงครามเก้าทัพ พม่าได้บุกมาทางถลางหรือภูเก็ต กองทัพเมืองสงขลาจึงได้ยกไปช่วย หลังจากเสร็จศึกเก้าทัพแล้วเจ้าเมืองสงขลาก็ได้สร้างอุโบสถวัดยางทอง (ทำนองสร้างบุญล้างบาป) จึงคาดหมายว่าวัดยางทองน่าจะมีอยู่ก่อนกรุงรัตนโกสินทร์ หรือคงจะมีมาตั้งแต่สมัยกรุงศรีอยุธยา
อาคารเสนาสนะประกอบด้วย อุโบสถ 1 หลัง ศาลาการเปรียญ 1 หลัง ศาลาบำเพ็ญกุศล 1 หลัง หอระฆัง 1 หลัง และกุฏิ 5 หลัง ซึ่งเสนาสนะเหล่านี้ เก่าที่สุดคือกุฏิที่ผู้เขียนอยู่สร้างเมื่อ พ.ศ. 2500 นอกนั้นเกือบทั้งหมดสร้างมาไม่เกิน 20 ปี แต่เมื่อขุดดินลงไปภายในวัด จะเจอก้อนอิฐในสมัยต่าง ๆ ทับถมอยู่หนาแน่นและทั่วไป
รอย อี. ดิสนีย์

รอย เอ็ดเวิร์ด ดิสนีย์ (10 มกราคม ค.ศ. 1930 - 16 ธันวาคม ค.ศ. 2009) ผู้บริหารสูงสุดของเดอะวอลต์ดิสนีย์ เป็นผู้ถือหุ้นรายใหญ่ในดิสนีย์ (มากกว่า 16 ล้านหุ้น หรือประมาณ 1%) เป็นบุตรชายของรอย โอลิเวอร์ ดิสนีย์ (รอย โอ. ดิสนีย์) พี่ชายของวอลต์ ดิสนีย์ซึ่งเป็นผู้ร่วมก่อตั้งบริษัท เขาเข้าร่วมงานกับบริษัทตั้งแต่ปี 1954 และได้รับเลือกเป็นหนึ่งในคณะกรรมการบริหารบริษัทตั้งแต่ปี 1967 
รอย อี. ดิสนีย์ เป็นผู้อยู่เบื้องหลังการขับซีอีโอของดิสนีย์ 2 คนออกจากตำแหน่ง คือ รอน มิลเลอร์ ในปี 1984 และไมเคิล ไอสเนอร์ ในปี 2005 เขาเป็นคนในตระกูลดิสนีย์คนสุดท้าย ที่ยังมีอิทธิพลอยู่ในบริษัท
สถานีตลิ่งชัน

สถานีตลิ่งชัน (รหัสสถานี: RW06) เป็นสถานีรถไฟฟ้าในเส้นทางรถไฟฟ้าชานเมือง สายนครวิถี และรถไฟทางไกลสายใต้ เปิดให้บริการเมื่อวันที่ 2 สิงหาคม พ.ศ. 2564 ตั้งอยู่ในซอยฉิมพลี 12 แขวงฉิมพลี เขตตลิ่งชัน กรุงเทพมหานคร
ที่ตั้ง.
ถนนฉิมพลี (ซอยฉิมพลี 12) ในบริเวณสถานีรถไฟตลิ่งชันเดิม ในพื้นที่แขวงฉิมพลี เขตตลิ่งชัน กรุงเทพมหานคร
สถานีตลิ่งชัน เป็นสถานีปลายทางในส่วนตะวันตก (Westbound Section) ของโครงการรถไฟฟ้าชานเมือง สายนครวิถี ไปจนกว่าจะมีความชัดเจนในการก่อสร้างส่วนต่อขยายสายนครวิถี ระยะที่ 2 และ 3 ตั้งแต่สถานีตลิ่งชัน ไปจนถึงสถานีศาลายา สถานีศิริราช และสถานีนครปฐม จากคณะรัฐมนตรีชุดใหม่ โดยระหว่างนี้ ชานชาลาที่ 2 และ 3 ซึ่งเป็นชานชาลาที่เตรียมไว้สำหรับส่วนต่อขยายช่วงตลิ่งชัน-ศิริราช จะถูกใช้เป็นรางหลีกสำหรับรถด่วนของทางรถไฟสายใต้
แผนผังของสถานี.
เนื่องจากเป็นสถานีปลายทาง และเปิดใช้ชานชาลาที่ 1 เพียงชานชาลาเดียว ขบวนรถที่มาจากสถานีกลางกรุงเทพอภิวัฒน์จะเข้าจอดที่ชานชาลาที่ 1 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีกลางกรุงเทพอภิวัฒน์จะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีอื่น ๆ จะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถไฟฟ้าจะออกจากสถานีเพื่อสับรางเข้าสู่สถานีบางบำหรุต่อไป
รูปแบบของสถานี.
สถานีแห่งนี้เป็นสถานีระดับดิน ชานชาลาเกาะกลางแบบแยก (island platform station) ขนาดมาตรฐานยาว 230 เมตร เพื่อรองรับส่วนต่อขยายช่วงตลิ่งชัน-ศิริราช ลักษณะโดยรวมแตกต่างจากสถานีหลักหก เนื่องจากมีทางลอดระหว่างอาคารผู้โดยสารและชานชาลาที่ชั้นใต้ดินแทนการสร้างชั้นจำหน่ายบัตรโดยสารคร่อมชานชาลา
การเชื่อมต่อกับระบบขนส่งมวลชนอื่น.
ในอนาคต สถานีแห่งนี้จะกลายเป็นสถานีชุมทางระหว่างสายหลักและสายแยกธนบุรี-ศิริราช และในอนาคตยังจะเชื่อมต่อกับสถานีตลิ่งชันอีกแห่งหนึ่งของรถไฟฟ้าบีทีเอส สายสีลมตามแนวถนนราชพฤกษ์
รอย โอ. ดิสนีย์

รอย โอลิเวอร์ ดิสนีย์ (24 มิถุนายน ค.ศ. 1893 - 20 ธันวาคม ค.ศ. 1971) เป็นพี่ชายของวอลต์ ดิสนีย์ ทั้งสองเป็นผู้ร่วมกันก่อตั้งดิสนีย์บราเธอร์สการ์ตูนสตูดิโอ ในปี ค.ศ. 1923 ซึ่งปัจจุบันคือ เดอะวอลต์ดิสนีย์ โดยรอยเป็นผู้บริหารด้านการเงินของบริษัท มีหน้าที่หาเงินทุนมาสนับสนุนการสร้างสรรค์ผลงานของผู้เป็นน้องชาย โดยดำรงตำแหน่งประธานเจ้าหน้าที่บริหาร ตั้งแต่เริ่มก่อตั้งบริษัท (1923-1971) ดำรงตำแหน่งประธานบริษัท (president) ตั้งแต่ปี 1945 และตำแหน่งประธานกรรมการ (chairman) หลังจากวอลต์ ดิสนีย์ เสียชีวิตเมื่อปี 1966
หลังจากวอลต์ ดิสนีย์เสียชีวิต รอย ดิสนีย์ ได้เลื่อนเวลาการปลดเกษียณของตัวเอง เพื่อดูแลโครงการก่อสร้างสวนสนุกดิสนีย์แลนด์แห่งที่สอง ที่ออร์แลนโด รัฐฟลอริดา ปัจจุบันคือ วอลต์ดิสนีย์เวิลด์รีสอร์ต
รอย โอ. ดิสนีย์ เสียชีวิตด้วยอาการหัวใจวายเมื่อวันที่ 20 ธันวาคม ค.ศ. 1971 อายุ 78 ปี บุตรชายคนเดียว ของเขา คือ รอย เอ็ดเวิร์ด ดิสนีย์ ได้เข้าดูแลกิจการต่อ
สาวเบียร์ช้าง

สาวเบียร์ช้าง เป็นสตูดิโออัลบั้มลำดับที่ 22 ของวงคาราบาว ออกจำหน่ายเดือนธันวาคม พ.ศ. 2544 ซึ่งอยู่ในช่วงที่ทางวงมีอายุ 20 ปี และเป็นช่วงที่รัฐบาลสมัยทักษิณ ชินวัตร มีนโยบายให้ปิดสถานบริการกลางคืนตามเวลากำหนด ทำให้คนทำงานกลางคืนเดือดร้อนกันถ้วนหน้า ด้วยเหตุนี้ทางวงจึงได้แต่งเพลง "ปุระชัยเคอร์ฟิว" ขึ้นมา นอกจากนี้ยังมีเพลงที่ไว้อาลัยเหตุการณ์ตึกถล่มที่เวิลด์เทรดเซ็นเตอร์ สหรัฐอเมริกา ในเพลง "เดือน 9 เช้า 11" และเพลงที่แต่งขึ้นเพื่อสดุดีผู้กล้าหาญของชาติไทย คือ "ดาวแห่งโดม" และ "นางสาวสยาม" 
อัลบั้มชุดนี้เป็นอัลบั้มภาคปกติชุดเดียวของวงที่ผลิตโดย บริษัท "มองโกล" หลังการแยกตัวจาก กระบือ แอนด์ โค และออกมาก่อนที่ ยืนยง โอภากุล จะทำธุรกิจเครื่องดื่มคาราบาวแดง และทางวงจะกลับไปผลิตผลงานในอัลบั้มถัดไปกับ "วอร์เนอร์ มิวสิก (ประเทศไทย)" โดยเป็นอัลบั้มเพียงชุดเดียวที่ใช้ชื่อยี่ห้อสินค้าสนับสนุนของคาราบาวมาเป็นส่วนหนึ่งของชื่ออัลบั้ม
บริตทานี เมอร์ฟี

บริตทานี แอนน์ เมอร์ฟี-มอนแจ็ก  (นามสกุลเดิม แบร์โตลอตตี;เกิดวันที่ 10 พฤศจิกายน ค.ศ. 1977 ที่นครแอตแลนตา – เสียชีวิต 20 ธันวาคม ค.ศ. 2009 ที่นครลอสแอนเจลิส) เป็นนักแสดงและนักร้องชาวอเมริกัน เธอเข้าสู่วงการบันเทิงจากการเป็นนักแสดงในละครโทรทัศน์แนวซิตคอม และเริ่มมีโอกาสแสดงภาพยนตร์โดยเริ่มเป็นที่รู้จักจากการรับบท "ไท เฟรเซอร์" ในภาพยนตร์เรื่อง "ขอเวอร์ให้สะเด็ด" (ค.ศ. 1995) จากนั้นได้แสดงบทสมทบใน "กระโปรงแดงเลือดเดือด" (ค.ศ. 1996), "ไดรฟ์ คนระอุ เหยียบระห่ำ" (ค.ศ. 1997), "วัยคะนอง" (ค.ศ. 1999) และได้รับบทเด่นในภาพยนตร์สยองขวัญเรื่อง "สยิวอำมหิต" (ค.ศ. 2000), "เธอสร้างรักกลางใจฉัน", "ล่าเลขอำมหิต ห้ามบอกเด็ดขาด" (ค.ศ. 2001) จนกระทั่งเธอมีชื่อเสียงโด่งดังในวงกว้างจากการแสดงร่วมกับอีมิเน็มในภาพยนตร์ที่ได้รับรางวัลออสการ์เรื่อง "8 ไมล์" (ค.ศ. 2002) 
หลังจากที่ประสบความสำเร็จกับเรื่อง 8 ไมล์ เธอได้แสดงนำในภาพยนตร์กระแสหลักอย่างต่อเนื่อง เช่น "คู่วิวาห์...หกคะเมนอลเวง" (ค.ศ. 2003), "สาวเดิร์น...ตกถัง", "ซุ่มแผนปราบรักพ่อตัวดี" (ค.ศ. 2004), "ปลุกตำนานนิทานมหัศจรรย์" (ค.ศ. 2005) และเป็นส่วนหนึ่งของนักแสดงในเรื่อง "ซิน ซิตี้ เมืองคนตายยาก" (ค.ศ. 2005) ก่อนจะมีผลงานแสดงนำในภาพยนตร์ที่เธอรับหน้าที่เป็นโปรดิวเซอร์ด้วยตนเองเรื่อง "เสน่ห์สาวราเมน" (ค.ศ. 2008), ตามมาด้วยภาพยนตร์สยองขวัญอย่าง "อะครอสเดอะฮอลล์ เปิดประตูตาย" (ค.ศ. 2009), ภาพยนตร์ภัยพิบัติที่ออกอากาศทางโทรทัศน์เรื่อง "มหาวิปโยควันโลกแตก" (ค.ศ. 2009) และ "เชือดให้ตายทั้งเป็น" (ค.ศ. 2010 เผยแพร่หลังจากที่เธอเสียชีวิต) ยังเคยร่วมร้องเพลงแดนซ์กับพอล โอเคนโฟลด์ ซึ่งติดอันดับ 1 เพลงแดนซ์ในสหรัฐอเมริกาในปี 2006
ชีวิตวัยเด็ก.
บริตทานี แอนน์ แบร์โตลอตตี เกิดที่นครแอตแลนตา รัฐจอร์เจีย โดยเธอเป็นบุตรสาวของ ชารอน แคธลีน เมอร์ฟี และ อังเจโล โจเซฟ แบร์โตลอตตีแม่ของเธอเป็นลูกครึ่งสโลวัก-ไอริช ส่วนพ่อของเธอเป็นชาวอเมริกันเชื้อสายอิตาเลียน
ช็อมซ็องแด

ช็อมซ็องแด  เป็น หอดูดาว ในเมือง คย็องจู ประเทศเกาหลีใต้ ช็อมซ็องแด เป็นหอดูดาวที่เก่าแก่ที่สุดในเอเชีย และอาจจะในโลกด้วย มันถูกสร้างขึ้นในศตวรรษที่ 7 ใน อาณาจักรชิลลา ซึ่งมีเมืองหลวงคือ ซอราโบล หรือ คย็องจู ในปัจจุบัน ช็อมซ็องแด ถูกกำหนดให้เป็น สมบัติแห่งชาติเกาหลีใต้ ลำดับที่ 31 เมื่อวันที่ 20 ธันวาคม ค.ศ. 1962 โดยจำลองจาก Jeomseongdae ของ แพ็กเจ ซึ่งปัจจุบันมีอยู่ในบันทึกทางประวัติศาสตร์เท่านั้น ช็อมซ็องแด มีอิทธิพลต่อการก่อสร้างหอดูดาว Senseidai ของญี่ปุ่นในปี ค.ศ. 675 และหอดูดาวของ Duke Zhou ในประเทศจีนในปี ค.ศ. 723
ประเทศบราซิลในโอลิมปิกฤดูร้อน 1920

ประเทศบราซิล เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศเบลเยียมในโอลิมปิกฤดูร้อน 1920

ประเทศเบลเยียม เป็นประเทศเจ้าภาพจัดการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป มีนักกีฬาเข้าร่วมแข่งขัน 336 คน แบ่งเป็น ชาย 326 คน และหญิง 10 คน เข้าร่วมใน 121 รายการจาก 23 ชนิดกีฬา
สเกต.
สเกตลีลา.
นักสเกตลีลาสองคนเป็นตัวแทนของเบลเยียมในปี ค.ศ. 1920 ถือเป็นการปรากฏตัวครั้งแรกของประเทศเจ้าภาพในกีฬาชนิดนี้ ทั้งคู่จบอันดับที่หกจากแปดคู่
ประเทศออสเตรเลียในโอลิมปิกฤดูร้อน 1920

ประเทศออสเตรเลีย เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม นักกีฬาชาวออสเตรเลียเข้าร่วมการแข่งขันกีฬาโอลิมปิกฤดูร้อนทุกครั้ง
แฟรงค์และลิลี่ โบเรแพร์ เป็นพี่ชายและน้องสาวเข้าร่วมแข่งขันว่ายน้ำ เป็นตัวแทนของออสเตรเลีย
ประเทศอาร์เจนตินาในโอลิมปิกฤดูร้อน 1920

ประเทศอาร์เจนตินา เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม นับเป็นครั้งแรกที่ประเทศส่งทีมเข้าร่วมการแข่งขันกีฬาโอลิมปิก หลังจากที่นักกีฬาชาวอาร์เจนติน่าเข้าแข่งขันในกีฬาโอลิมปิกฤดูร้อน 1900 และ 1908
มวยสากล.
นักมวยคนเดียวเป็นตัวแทนของอาร์เจนตินาในปี 1920 เป็นการเปิดตัวครั้งแรกของประเทศในกีฬามวยสากล คือ แองเจิล โรดริเกซ ซึ่งพ่ายแพ้ในการแข่งขันรอบแรก
ประเทศเอสโตเนียในโอลิมปิกฤดูร้อน 1920

ประเทศเอสโตเนีย เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศอียิปต์ในโอลิมปิกฤดูร้อน 1920

ประเทศอียิปต์ เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศเดนมาร์กในโอลิมปิกฤดูร้อน 1920

ประเทศเดนมาร์ก เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศอินเดียในโอลิมปิกฤดูร้อน 1920

ประเทศอินเดีย เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
สหราชอาณาจักรในโอลิมปิกฤดูร้อน 1920

สหราชอาณาจักร เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศฝรั่งเศสในโอลิมปิกฤดูร้อน 1920

ประเทศฝรั่งเศส เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศฟินแลนด์ในโอลิมปิกฤดูร้อน 1920

ประเทศฟินแลนด์ เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศเนเธอร์แลนด์ในโอลิมปิกฤดูร้อน 1920

ประเทศเนเธอร์แลนด์ เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศลักเซมเบิร์กในโอลิมปิกฤดูร้อน 1920

ราชรัฐลักเซมเบิร์ก เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศญี่ปุ่นในโอลิมปิกฤดูร้อน 1920

ประเทศญี่ปุ่น เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศแอฟริกาใต้ในโอลิมปิกฤดูร้อน 1920

สาธารณรัฐแอฟริกาใต้ เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศโปรตุเกสในโอลิมปิกฤดูร้อน 1920

ประเทศโปรตุเกส เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศนอร์เวย์ในโอลิมปิกฤดูร้อน 1920

ประเทศนอร์เวย์ เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศนิวซีแลนด์ในโอลิมปิกฤดูร้อน 1920

ประเทศนิวซีแลนด์ เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ประเทศยูโกสลาเวียในโอลิมปิกฤดูร้อน 1920

ยูโกสลาเวีย เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ฟุตบอล.
อันดับสุดท้าย: 14
ประเทศสวิตเซอร์แลนด์ในโอลิมปิกฤดูร้อน 1920

ประเทศสวิตเซอร์แลนด์ เข้าร่วมการแข่งขันกีฬาโอลิมปิกฤดูร้อน 1920 ที่เมืองแอนต์เวิร์ป ประเทศเบลเยียม ระหว่างวันที่ 14 สิงหาคมถึง 12 กันยายน ค.ศ. 1920
ธรรม์ โทณะวณิก

ธรรม์ โทณะวณิก (29 กรกฎาคม พ.ศ. 2517 – 16 มีนาคม พ.ศ. 2538) ชื่อเล่น ธรรม์ เป็นอดีตนักแสดงและนายแบบชาวไทย เป็นบุตรของนายแพทย์ วิรุณ โทณะวณิกและ อิราวดี นวมานนท์ หรือ น้ำอบ นักเขียนชื่อดัง มีผลงานเขียนอย่างเรื่อง คือหัตถาครองพิภพ ซึ่งมีตัวละครตัวหนึ่งในเรื่องชื่อ พจน์ สร้างมาจากต้นแบบของธรรม์ และธรรม์ได้ร่วมแสดง แต่เสียชีวิตขณะได้ถ่ายทำไตเติลละครไว้ก่อนหน้านั้นเพียงแค่ 2 วัน ต่อมาได้เปลี่ยนนักแสดงเป็น อัษฎา พานิชกุล มารับบทแทน
ประวัติ.
ธรรม์ โทณะวณิก เกิดและเติบโตที่ นิวยอร์ก สหรัฐอเมริกา ธรรม์เข้าสู่วงการบันเทิง โดยมีผลงานชิ้นแรกในวัยเด็กคือการถ่ายแบบนิตยสารสตรีสารปี 2527 ต่อมา ชาติชาย แก้วสว่าง อดีตผู้กำกับภาพยนตร์วัยรุ่นชื่อดังของไฟว์สตาร์ ซึ่งในขณะนั้นยังเป็นผู้กำกับหน้าใหม่ ไม่เคยมีผลงานกำกับมาก่อน ได้พบและติดต่อธรรม์ให้มาแสดงภาพยนตร์เรื่องแรก ชื่อเรื่อง "กระโปรงบานขาสั้น" ประกบคู่กับ ธัญญาเรศ รามณรงค์ จนประสบความสำเร็จอย่างสูง สามารถแจ้งเกิดให้ธรรม์เป็นนักแสดงหน้าใหม่ ที่น่าจับตา 
ธรรม์มีผลงานทั้งถ่ายแฟชั่นตามนิตยสารวัยรุ่นต่าง ๆ มากมาย โดยเฉพาะอย่างยิ่ง นิตยสารเธอกับฉัน ได้ให้ตำแหน่งเป็นหนุ่มช่างฝันกิตติมศักดิ์ เธอกับฉัน ปี 2536 เนื่องจากมีคะแนนทิ้งห่างอันดับ 2 ค่อนข้างสูง และผลงานแสดงภาพยนตร์อย่างเรื่อง "กระโปรงบานขาสั้น", "ม.6/2 ห้องครูวารี", "กระโปรงบานขาสั้น เทอม 2 ตอน แอบดูบาร์บีคิว" และ "ขอเก็บหัวใจเธอไว้คนเดียว" รวมถึงได้ร่วมแสดงในเรื่องสมศรี 422R ภาค 3 โปรแกรม D ปีนี้มีน้อง นอกจากนี้ยังมีผลงานละคร ออกอากาศทางช่อง 3 และช่อง 7 อีกด้วย
ธรรม์ได้คบหากับแฟนสาวนอกวงการชื่อน้ำฝน หรือ เบญจพร ตังคานุกูลกิจ นักศึกษามหาวิทยาลัยอัสสัมชัญ(เอแบค)มา 4-5 ปี ตั้งแต่ทั้งคู่ยังศึกษาอยู่ชั้นมัธยมศึกษาตอนปลายที่โรงเรียนเตรียมอุดมศึกษาน้อมเกล้าด้วยกัน
การเสียชีวิต.
ธรรม์เสียชีวิตเมื่อวันพฤหัสบดีที่ 16 มีนาคม พ.ศ. 2538 เวลา 23.00 น. อายุได้ 20 ปีเศษ สาเหตุคือตกลงมาจากดาดฟ้าซีเอ็นพีคอนโดมีเนียมสูง 16 ชั้น ณ อำเภอปากเกร็ด จังหวัดนนทบุรี ซึ่งเป็นที่พักอาศัยของธรรม์ ทะลุลงมายังหลังคาบ้านแบ่งเช่าหลังหนึ่ง ซึ่งทำให้ทองม้วน พุ่มฉัตร สาวโรงงานผู้ชื่นชอบธรรม์เป็นการส่วนตัว และกำลังนอนหลับพักผ่อนอยู่ในบ้านนั้น ได้รับบาดเจ็บที่ขาขวาด้วย ปัจจุบันยังไม่ทราบสาเหตุของการตกตึก สันนิษฐานว่าอาจเกิดอุบัติเหตุจนพลัดตกลงมา หรือเมายา ภายหลังได้ชันสูตรพลิกศพบางส่วน ไม่พบสารเสพติดใด ๆ ในร่างกาย อนึ่ง ก่อนการเสียชีวิตไม่กี่ชั่วโมง ธรรม์อัดรายการลุ้นข้ามโลก ทุกคนเห็นธรรม์เงียบขรึม สูบบุหรี่จัด รายการตอนดังกล่าวได้เผยแพร่ทางโทรทัศน์ช่อง 9 หลังธรรม์เสียชีวิต
ภายหลังธรรม์เสียชีวิต น้ำอบ มารดาของธรรม์ ให้สัมภาษณ์ว่า "ไม่เชื่อว่าธรรม์จะฆ่าตัวตาย เพราะยังสัญญากับแม่ว่าจะดูละครตอนแรกด้วยกัน และธรรม์ไม่เคยผิดสัญญากับแม่" ทั้งยังสันนิษฐานว่า ธรรม์อาจถูกฆาตกรรม
พระเจ้าบรมวงศ์เธอ พระองค์เจ้านงคราญอุดมดี

พระเจ้าบรมวงศ์เธอ พระองค์เจ้านงคราญอุดมดี (12 กรกฎาคม พ.ศ. 2405 – 20 พฤศจิกายน พ.ศ. 2471) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเพ็ง
พระประวัติ.
พระเจ้าบรมวงศ์เธอ พระองค์เจ้านงคราญอุดมดี ประสูติเมื่อวันที่ 12 กรกฎาคม พ.ศ. 2405 เป็นพระราชธิดาลำดับที่ 58 ในพระบาทสมเด็จพระจอมเกล้าเจ้าอยู่หัว ประสูติแต่แต่เจ้าจอมมารดาเพ็ง (นามเดิม หุ่น) พระชนนีเป็นนางละครเชื้อสายจีน ธิดาหลวงราชภัตการ (จีนเอ็ง) เจ้ากรมเกาเหลาจีน โดยพระบาทสมเด็จพระจอมเกล้าเจ้าอยู่หัวทรงเรียกว่า "เมขลา" หรือ "เพ็งเมขลา" ส่วนชาววังเรียกว่า "หุ่นเมขลา"
ขณะที่พระองค์ประทับในพระบรมมหาราชวัง ทรงเปิดร้านขายขนมแป้งเปียกปั้นเป็นตุ๊กตาน้ำตาลรูปสัตว์ต่าง ๆ ออกจำหน่ายในพระตำหนัก
พระเจ้าบรมวงศ์เธอ พระองค์เจ้านงคราญอุดมดี ได้ถวายปัจจัยเพื่อการบูรณปฏิสังขรณ์วัดราชบูรณะ เป็นเงินจำนวน 2 ชั่ง ในโอกาสนี้พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานเหรียญจักรพรรดิมาลา เมื่อวันที่ 3 มีนาคม พ.ศ. 2439 (ร.ศ. 114)
พระเจ้าบรมวงศ์เธอ พระองค์เจ้านงคราญอุดมดีสิ้นพระชนม์ด้วยพระโรคชราที่ตำหนักในพระบรมมหาราชวังเมื่อเวลา 5 นาฬิกา 20 นาที วันที่ 20 พฤศจิกายน พ.ศ. 2474 ในรัชสมัยพระบาทสมเด็จพระปกเกล้าเจ้าอยู่หัว สิริพระชันษา 69 ปี ต่อมาในเวลา 17.00 น. พระบาทสมเด็จพระปกเกล้าเจ้าอยู่หัวโปรดเกล้าฯ ให้สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เสด็จพระราชดำเนินแทนพระองค์ไปในการพระราชทานน้ำหลวงสรงพระศพ และได้มีการพระราชทานเพลิงพระศพ ณ พระเมรุ วัดเทพศิรินทราวาสราชวรวิหาร เมื่อวันที่ 18 มีนาคม พ.ศ. 2475 พร้อมกับพระศพของพระเจ้าบรมวงศ์เธอ พระองค์เจ้ากาญจนากร ในการนี้ พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี ได้เสด็จพระราชดำเนินไปในการพระราชทานเพลิงพระศพด้วย
คว็อน ซัง-อู

คว็อน ซัง-อู (อักษรโรมัน: Kwon Sang-woo; เกาหลี: ; อาร์อาร์: "Gwon Sang-u"; เอ็มอาร์: "Kwŏn Sang'u"; 5 สิงหาคม 2519 —) เป็นนักแสดงชาวเกาหลีใต้ สมรสกับ ซอน แตยัง อดีตนางงามเกาหลีที่ผันมาเป็นนักแสดง เมื่อวันที่ 28 กันยายน พ.ศ. 2551 ที่โรงแรมชิลลา ในโซล
ประวัติ.
คว็อน ซัง-อู ก่อนแต่งงานเคยอาศัยอยู่กับแม่และพี่ชาย เขาเริ่มเข้าสู่วงการบันเทิงโดยการรับงานแสดงบทเล็ก ๆ ในละครเรื่อง Sweet Propose ซึ่งออกอากาศฉายทางสถานีโทรทัศน์ MBC เมื่อปี ค.ศ. 2001 หลังจากนั้นในปีเดียวกัน คว็อน ซัง-อู ก็มีละครอีกสองเรื่องคือเรื่อง Man and Women และ Legend โดยรับบทสมทบ ตามมาด้วยภาพยนตร์แอ๊คชั่นไซไฟเรื่อง Volcano High ซึ่งเขารับเล่นเป็นเรื่องแรกก็ได้เข้าฉายที่เกาหลีในปีเดียวกัน ทำให้เขาเป็นที่จดจำของใครหลายคนในฐานะนักแสดง
ปี ค.ศ. 2002 คว็อน ซัง-อู กลับมารับงานละครอีกครั้งใน We Are Dating Now ซึ่ง ออกอากาศฉายทางสถานีโทรทัศน์ SBS แม้ว่าผลงานละครเรื่องนี้จะเป็นเรื่องที่สองของเขาแต่จากบทบาทที่เขาได้รับ ก็ยังไม่ทำให้เขาเป็นที่จดจำมากเท่าใดนัก ผิดกับผลงานภาพยนตร์เรื่องเดียวของเขาในปีเดียวกันนี้เรื่อง Make It Big ที่ทำให้เขาเริ่มเป็นที่จับตามองในฐานะนักแสดงหน้าใหม่ที่กำลังมาแรง และทำให้เขาเริ่มเป็นขวัญใจของกลุ่มสาวๆที่เกาหลีใต้ในเวลาต่อมา
ปี ค.ศ. 2003 จะเรียกได้ว่าเป็นปีที่แจ้งเกิดของ คว็อน ซัง-อู เลยทีเดียว เพราะไม่ว่าเขาจะหยิบจับงานอะไรก็ตามภายในปีนี้ ก็ดูเป็นที่สนอกสนใจของผู้คนทั่วไปโดยทั้งสิ้น ต้นปี ค.ศ. 2003 คว็อน ซัง-อู เริ่มต้นด้วยผลงานละครสุดฮิตเรื่อง Into the Sun ซึ่งถือว่าเป็นละครเรื่องแรกที่เขาได้รับบทนำ และช่วงที่ละครออกฉายเรทติ้งของละครเรื่องนี้ก็แรงจนฉุดไม่อยู่เลยทีเดียว ต่อมาไม่นานนักในช่วงต้นเดือนกุมภาพันธ์ คว็อน ซัง-อู ก็มีผลงานภาพยนตร์เรื่องใหม่ My Tutor Friend ที่เขาได้แสดงร่วมกับ Kim Ha-Neul และภาพยนตร์เรื่อง My Tutor Friend ไม่มีใครที่เกาหลีใต้ที่ไม่รู้จักภาพยนตร์และนักแสดงนำของภาพยนตร์เรื่องนี้ จนหลายๆคนอดไม่ได้ที่จะเรียกชื่อของหนังเรื่องนี้ซะใหม่ว่า My Sassy Girl ฉบับปี 2003 เลยทีเดียว ช่วงมีนาคมเขามีภาพยนตร์เรื่อง Project X ซึ่งทำออกมาให้เราได้ดูกันเฉพาะในรูปแบบของ DVD เท่านั้น ในฝีมือการกำกับของผู้กำกับมิวสิกวีดีโอชื่อดังของเกาหลีอย่าง Han Sang-Hee ปลายปี ค.ศ. 2003 คว็อน ซัง-อู กลับมารับงานละครอีกครั้งในละครที่มีชื่อเรื่องว่า Stairway To Heaven
ปี ค.ศ. 2004 คว็อน ซัง-อู ประเดิมด้วยงานภาพยนตร์เรื่อง Spirit of Jeet Kune Do : Once Upon a Time in High School กลางปีเดียวกัน คว็อน ซัง-อูก็มีงานภาพยนตร์ แนวโรแมนติก คอมเมดี้เรื่อง Love So Divine ร่วมกับ Ha Ji Won และมีผลงานละครเรื่องใหม่เรื่อง Sad Love Story ทางสถานีโทรทัศน์ MBC ร่วมกับ Kim Hee-Sun และ Yun Jung Hoon มีกำหนดฉายช่วงต้นปี 2005 นอกจากนั้น คว็อน ซัง-อู และ Yoo Ji-Tae ยังมีผลงานภาพยนตร์เรื่องใหม่ร่วมกันใน Running Wild ในผลงานการกำกับของ Kim Sung-Soo
วินรวีร์ ใหญ่เสมอ

วินรวีร์ ใหญ่เสมอ หรือชื่อเดิม ฌานิศ ใหญ่เสมอ (เกิดเมื่อวันที่ 25 พฤศจิกายน พ.ศ. 2516) ชื่อเล่น ต๊ะ รู้จักกันในชื่อ ต๊ะ บอยสเก๊าท์ เป็นนักร้อง นักแสดงชาวไทย เป็นบุตรของนายอำนาจ ใหญ่เสมอ (เปลี่ยนชื่อเป็น ตะวัน ใหญ่เสมอ) กับนางดารา ใหญ่เสมอ (เสียชีวิตแล้ว)
ประวัติ.
วินรวีร์ ใหญ่เสมอ มีชื่อเดิมว่า ฌานิศ ใหญ่เสมอ จบการศึกษาจากวิทยาลัยศิลปหัตถกรรมกรุงเทพ แผนกอุตสาหกรรมเครื่องหนัง ก้าวเข้าสู่วงการตั้งแต่อายุ 17-18 ปี มีผลงานชิ้นแรกคือโฆษณาทางโทรทัศน์ของลูกอมคลอเร็ทส์ จากนั้นได้เป็นตัวประกอบในละครโทรทัศน์เรื่อง "ริษยา" ทางช่อง 7 ออกแค่ฉากแรกของเรื่อง
จากนั้นแสดงภาพยนตร์เรื่อง "อนึ่ง คิดถึงพอสังเขป" ทำให้เป็นที่รู้จักมากขึ้น แล้วจึงมีถ่ายแบบแฟชั่น จนมาโด่งดังกับการเป็นสมาชิกวงบอยแบนด์ 3 คนที่ชื่อวง บอยสเก๊าท์ กับค่ายอาร์เอส มีเพลงฮิตอย่าง ปอดปอด, ขอคืนฯลฯ หลังจากนั้นมีผลงานแสดงภาพยนตร์อีกหลายเรื่องอย่างเช่น "เด็กระเบิดยืดแล้วยึด" (2539), "เด็กเสเพล" (2539), "18 ฝนคนอันตราย" (2540) เป็นต้น
ต่อมาในปี พ.ศ. 2548 มีผลงานอัลบั้มเดี่ยวโดยย้ายค้ายไปอยู่ค่ายสวัสดี เรคคอร์ด ในเครือ จีเอ็มเอ็ม แกรมมี่ มีผลงานอัลบั้มเดี่ยวชุด "ความหวัง กำลังใจ" แต่ไม่โด่งดัง หลังจากนั้นก็หายตัวไปจากวงการ เคยมีข่าวพัวพันกับยาเสพติดและทะเลาะกับแฟนสาวจนเป็นเรื่องใหญ่โต
จากนั้นมีผลงานในอัลบั้มชุด "The Small Dream" ที่ร่วมกับศิลปินที่โด่งดังในอดีต
ในปี 2554 ต๊ะ บอยสเก๊าท์ ได้กลับมามีผลงานการร้องผลงานการแสดงอีกครั้ง ชีวิตส่วนตัวได้ใช้ชีวิตคู่กับ บุ๋ม-มินตยา เพ็ชรวารา มีบุตรสาวด้วยกัน 1 คนคือ
ด.ญ. ลัลน์ลลิน (ชื่อเล่น: ปิ๊งปิ๊ง) เกิดเมื่อวันที่ 25 พฤศจิกายน พ.ศ. 2563
กระทรวงพัฒนาการแห่งชาติ (ประเทศไทย)

กระทรวงพัฒนาการแห่งชาติ เป็นหน่วยงานราชการระดับกระทรวงของไทย จัดตั้งขึ้นเมื่อวันที่ 23 พฤษภาคม พ.ศ. 2506 ในสมัยรัฐบาลของจอมพลสฤษดิ์ ธนะรัชต์ ในคณะรัฐมนตรีคณะที่ 29 ของไทย โดยมีหน้าที่ในการดูแลรับผิดชอบเกี่ยวกับ งานด้านพลังงาน การพัฒนาที่ดิน การทางหลวง สหกรณ์ และทรัพยากรธรณี
ภายหลังหลังการรัฐประหารโดยจอมพลถนอม กิตติขจร ได้มีการยุบกระทรวงพัฒนาการแห่งชาติ เมื่อวันที่ 29 กันยายน พ.ศ. 2515
ประวัติ.
นโยบายการก่อตั้ง กระทรวงพัฒนาการแห่งชาติ ได้ริเริ่มจาก หลวงวิจิตรวาทการ อดีตปลัดบัญชาการสำนักนายกรัฐมนตรี ได้เสนอแนวนโยบายนี้ให้กับ จอมพลสฤษดิ์ ธนะรัชต์ ต่อมาเมื่อ เกิดการรัฐประหาร ในปี 2501 ก็ได้มีการหารือกับส่วนราชการการต่าง ๆ ก่อนที่จะมีการจัดตั้ง "คณะกรรมการพิเศษพิจารณาการจัดตั้ง กระทรวงพัฒนาการแห่งชาติ" ในปี 2504 โดยมี พลเอก ประภาส จารุเสถียร เป็นประธานกรรมการ โดยให้กระทรวงมีหน้าที่หลัก ในการพัฒนาท้องถิ่น รวมไปถึง การพัฒนาโครงสร้างพื้นฐานของชาติ ทั้งพลังงาน ทางหลวง การพัฒนาที่ดินและทรัพยากรธรณี และ การสหกรณ์
ต่อมาได้มีการศึกษาเพิ่มเติม โดยให้ สิริ ปกาศิต รองผู้อำนวยการสำนักงบประมาณ "(ในขณะนั้น)" ไปทำการศึกษาเพิ่มเติม และมีข้อสรุป เมื่อวันที่ 19 มีนาคม พ.ศ. 2506 ว่าให้มีการจัดรูปแบบกระทรวง โดยมีมติอนุมัติร่างจัดตั้งกระทรวงพัฒนาการแห่งชาติ เพื่อเสนอเข้าที่ประชุมคณะรัฐมนตรี ในการปรับปรุง พระราชบัญญัติปรับปรุง กระทรวง ทบวง กรม ต่อสภาร่างรัฐธรรมนูญ ซึ่งทำหน้าที่เป็นรัฐสภาในเวลานั้น เมื่อวันที่ 18 เมษายน พ.ศ. 2506
ต่อมาเมื่อคณะกรรมธิการฯ ได้พิจารณาแล้วเสร็จ จึงได้เสนอผลการพิจารณาร่างพระราชบัญญัติ เข้าที่ประชุมสภาร่างรัฐธรรมนูญ และได้รับความเห็นชอบทั้งหมด เมื่อวันที่ 2 พฤษภาคม พ.ศ. 2506
ต่อมาในวันที่ 22 พฤษภาคม 2506 ราชกิจจานุเบกษา ได้เผยแพร่ พระราชบัญญัติปรับปรุง กระทรวง ทบวง กรม พ.ศ. 2506 พระราชบัญญัติโอนกิจการบริหารของ กระทรวง ทบวง กรม พ.ศ. 2506 และ พระราชบัญญัติจัดระเบียบราชการสำนักนายกรัฐมนตรี พ.ศ. 2506 และมีผลบังคับใช้ เมื่อวันที่ 23 พฤษภาคม พ.ศ. 2506 ซึ่งเป็นการก่อตั้ง กระทรวงพัฒนาการแห่งชาติ
ต่อมาเมื่อ มีการปรับปรุงการทรวงใหม่ คณะปฏิวัติ โดย จอมพลถนอม กิตติขจร ได้ออกประกาศของคณะปฏิวัติ โดยให้ยุบเลิกกระทรวงพัฒนาการแห่งชาติ โดยประกาศลงในราชกิจจานุเบกษา ในประกาศของคณะปฎิวัติ ฉบับที่ 217 ลงวันที่ 29 กันยายน 2515 พร้อมกับประกาศของคณะปฏิวัติ ฉบับที่ 216
ปัจจุบันอาคารสำนักงานของกระทรวง เป็นที่ตั้งหลักของสำนักงานการปฏิรูปที่ดินเพื่อเกษตรกรรม
ตราสัญลักษณ์.
ตราสัญลักษณ์ของกระทรวงพัฒนาการแห่งชาติ เป็นรูปวงกลม ภายในเป็นรูปพระอิศวร พระผู้เป็นเจ้าใหญ่ในความอุดมสมบูรณ์ ความรุ่งเรือง และความผาสุกของปวงชน ประทับลอยอยู่เหนือเมฆ ทรงหลั่งน้ำสังข์ ด้านข้างทั้ง 2 ด้านประกอบด้วยลายเมฆ ด้านล่างเป็นรูปเขื่อนภูมิพล สายส่งไฟฟ้าแรงสูง อาคาร และถนน หมายถึงผลแห่งการพัฒนา
กรมวิทยาศาสตร์และเทคโนโลยีกลาโหม

กรมวิทยาศาสตร์และเทคโนโลยีกลาโหม (DSTD)เป็นหน่วยงานหนึ่งของสำนักงานปลัดกระทรวงกลาโหม ขึ้นตรงกับสำนักงานปลัดกระทรวงกลาโหม ตั้งอยู่ที่ อาคารสำนักงานปลัดกระทรวงกลาโหม (ศรีสมาน) ชั้น 3 ตำบลบ้านใหม่ อำเภอปากเกร็ด จังหวัดนนทบุรี 11120
ประวัติ.
กรมวิทยาศาสตร์และเทคโนโลยีกลาโหม (วท.กห.) จัดตั้งเมื่อวันที่ 12 กุมภาพันธ์ พ.ศ. 2534 โดยเริ่มแรกใช้ชื่อว่า สำนักงานวิจัยและพัฒนาการทหารกลาโหม (สวพ.กห.) กระทั่งวันที่ 1 ตุลาคม พ.ศ. 2550 ได้มีการปรับโครงสร้างส่วนราชการ ปรับภารกิจเพิ่ม และเปลี่ยนชื่อหน่วยงาน เป็น สำนักวิทยาศาสตร์และเทคโนโลยีกลาโหม ใช้ชื่อย่อว่า สวท.กห. และมีการเปลี่ยนแปลงชื่อหน่วยงานอีกครั้งเมื่อวันที่ 1 เมษายน พ.ศ. 2552 เป็น กรมวิทยาศาสตร์และเทคโนโลยีกลาโหม ใช้ชื่อย่อว่า วท.กห.
ภารกิจ.
มีหน้าที่ พิจารณา เสนอความเห็น วางแผน อำนวยการ ประสานงาน กำกับการ และดำเนินการเกี่ยวกับกิจการด้านวิทยาศาสตร์และเทคโนโลยีป้องกันประเทศ ตลอดจนบริหารจัดการเกี่ยวกับนโยบายแผนงาน โครงการ และงบประมาณ ให้เป็นไปตามนโยบายด้านวิทยาศาสตร์และเทคโนโลยีป้องกันประเทศของกระทรวงกลาโหม และปฏิบัติงานอื่นตามที่ได้รับมอบหมาย มีเจ้ากรมวิทยาศาสตร์และเทคโนโลยีกลาโหม เป็นผู้บังคับบัญชารับผิดชอบ
ขอบเขตความรับผิดชอบและหน้าที่ที่สำคัญ.
ขอบเขตความรับผิดชอบและหน้าที่ที่สำคัญ ของกรมวิทยาศาสตร์และเทคโนโลยีกลาโหม ได้แก่
การแบ่งส่วนราชการและหน้าที่.
กรมวิทยาศาสตร์และเทคโนโลยีกลาโหม แบ่งส่วนราชการออกเป็น
ประเทศฟินแลนด์ในโอลิมปิกฤดูร้อน 1924

ประเทศฟินแลนด์ เข้าร่วมแข่งขันในโอลิมปิกฤดูร้อน 1924 ที่ปารีส ประเทศฝรั่งเศส มีนักกีฬาฟินแลนด์เข้าร่วมเแข่งขัน 121 คน เป็นชายทั้งหมด เข้าร่วม 69 รายการใน 12 ชนิดกีฬา
ประเทศยูโกสลาเวียในโอลิมปิกฤดูร้อน 1924

นักกีฬาจากราชอาณาจักรแห่งชาวเซิร์บ โครแอต และสโลวีนเข้าร่วมการแข่งขันกีฬาโอลิมปิกฤดูร้อน 1924 ที่กรุงปารีส ประเทศฝรั่งเศส เป็นครั้งแรกในประวัติศาสตร์ที่ประเทศได้รับเหรียญรางวัล
หอคอยเฉลิมพระเกียรติ เขื่อนป่าสักชลสิทธิ์

หอคอยเฉลิมพระเกียรติ เป็นหอคอยสำหรับชมทิวทัศน์ของเขื่อนป่าสักชลสิทธิ์ ตั้งอยู่ที่ ตำบลหนองบัว อำเภอพัฒนานิคม จังหวัดลพบุรี 
ประวัติ.
หอคอยเฉลิมพระเกียรติแห่งนี้ จัดสร้างขึ้นโดยใช้งบประมาณเหลือจ่าย จากงบยุทธศาสตร์การพัฒนาจังหวัด 5,000 ล้านบาท ปีงบประมาณ 2548 ในวงเงิน 9,607,830 บาท สมัยที่ นายวิชัย ศรีขวัญ เป็นผู้ว่าราชการจังหวัดลพบุรี (พ.ศ. 2547-2549) เบิกจ่ายงบประมาณจัดการบูรณาการของรองผู้ว่าราชการจังหวัดลพบุรีในวงเงิน 5,400,000 บาท และงบยุทธศาสตร์การพัฒนาจังหวัด ปี 2552 ในวงเงิน 5,700,000 บาท สมัย นายจารุพงศ์ พลเดช เป็นผู้ว่าราชการจังหวัดลพบุรี (พ.ศ. 2550-2552) รวมเป็นเงินในการก่อสร้างจำนวน 20,707,830 บาท ออกแบบและควบคุมการก่อสร้างโดย กรมโยธาธิการและผังเมือง ดำเนินการก่อสร้างโดย หจก. ใบแก้วก่อสร้าง 
วัตถุประสงค์ในการสร้าง.
จัดสร้างขึ้นโดยดำริของ นายจารุพงศ์ พลเดช ผู้ว่าราชการจังหวัดลพบุรี โดยมีวัตถุประสงค์ เพื่อเทิดพระเกียรติ บูรพมหากษัตริยาธิราชเจ้า ที่ทรงพระคุณอันประเสริฐ แก่จังหวัดลพบุรี มาตั้งแต่ครั้งโบราณกาล อาทิ สมัยพระนางจามเทวี สมัย สมเด็จพระนารายณ์มหาราช และสมัย ราชวงศ์จักรี อีกทั้งเพื่อเป็นแหล่งท่องเที่ยวแห่งใหม่ของจังหวัดลพบุรีอีกด้วย
ลักษณะของหอคอย.
ลักษณะของคอหอย มีลักษณะเป็นอาคารทรงสูง มีเนื้อที่ประมาณ 1 งาน ลักษณะเป็นทรงหกเหลี่ยม มีพื้นที่ด้านล่างขั้นที่หนึ่ง จำนวน 220 ตารางเมตร บริเวณอาคารปิดด้วยกระจก สีเขียว ด้านบนมีพื้นที่ 96 ตารางเมตร ปิดด้วยกระจก ทำการเปิดใช้อาคารหอคอยในวันที่เก้า เดือนเก้า ปีสองพันเก้า สามารถดูทิวทัศน์ภายนอกได้ตลอดสามร้อยหกสิบองศา อยู่บนฐานยกพื้นด้านซ้ายมือจากประตูทางเข้า จะมีพระบรมสาธิตลักษณ์ของพระนางเจ้าจามเทวี สมเด็จพระนารายณ์มหาราช พระบาทสมเด็จพระจอมเกล้าเจ้าอยู่หัว และพระบรมรูปของราชจักรีวงศ์ทั้งเก้าพระองค์ประดิษฐานอยู่ ในพื้นที่ด้านในประมาณ 40 ตารางเมตร เป็นพื้นที่ใช้ในการแสดงสินค้าซึ่งเป็นผลผลิตของเกษตรกรชาวจังหวัดลพบุรีและด้านอุตสาหกรรม รวมไปถึงการจัดแสดงสินค้า OTOP โครงการหนึ่งตำบลหนึ่งผลิตภัณฑ์ และของที่ระลึกของจังหวัดลพบุรีแสดงโชว์อยู่ ซึ่งคหอคอยแห่งนี้แบ่งออกเป็น 7 ชั้นด้วยกันซึ่งในแต่ละชั้นประกอบด้วยดังนี้
สนามกีฬาพระราเมศวร

สนามกีฬาพระราเมศวร เป็นสนามกีฬาอเนกประสงค์ประจำจังหวัดลพบุรี เป็นสนามกีฬาระดับมาตรฐานแห่งหนึ่งที่ใช้ในการจัดแข่งขันกีฬาระดับจังหวัดหรือระดับภูมิภาคหรือองค์กรต่าง ๆ และยังเป็นสวนสาธารณะสำหรับพักผ่อนและออกกำลังกายของชาวลพบุรี สนามกีฬาแห่งนี้ตั้งอยู่บน ถนนนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี ด้านหลังศาลากลางจังหวัดลพบุรี ซึ่งมีสนามต่าง ๆ ที่ใช้ในการแข่งขันกีฬาหลากหลายประเภท ปัจจุบันบริหารงานโดยองค์การบริหารส่วนจังหวัดลพบุรี
อาคารสถานที่.
สนามกีฬาพระราเมศวรมีสนามแข่งขันกีฬาต่าง ๆ ดังนี้
นอกจากนี้ยังมีอาคารจอดรถยนต์ 3 ชั้นซึ่งสามารถรองรับรถยนต์ได้จำนวน 240 คัน และยังมีที่จอดรถเพิ่มเติมบริเวณโดยรอบสระว่ายน้ำจามเทวีสำหรับรถจักรยานยนต์และรถยนต์ ภายในสนามกีฬาพระราเมศวรยังเป็นที่ตั้งของส่วนราชการสองแห่งในจังหวัดลพบุรีได้แก่สำนักงานการท่องเที่ยวและกีฬาจังหวัดลพบุรีและสำนักงานการกีฬาแห่งประเทศไทย จังหวัดลพบุรี   
สนามแข่งขันฟุตบอลลีก.
สนามกีฬาพระราเมศวรเคยเป็นสนามเหย้าของสโมสรฟุตบอลลพบุรีจนกระทั่งสโมสรพักทีมหลังจบฤดูกาลแข่งขันลีกภูมิภาค ดิวิชัน 2 ฤดูกาล 2558 ต่อมาใน พ.ศ. 2562 มีรายงานข่าวว่าอาร์มี่ ยูไนเต็ดในไทยลีก 2 จะย้ายมาใช้สนามนี้แข่งขันในฤดูกาล 2563 อย่างไรก็ตาม อภิรัชต์ คงสมพงษ์ ผู้บัญชาการกองทัพบกในขณะนั้นได้ประกาศยุบสโมสรอาร์มี่ ยูไนเต็ด สนามกีฬาพระราเมศวรจึงยังไม่มีสโมสรใดเป็นสนามเหย้าจนกระทั่งเมื่อลพบุรี ซิตี้แข่งขันได้อันดับรองชนะเลิศไทยแลนด์ อเมเจอร์ลีกโซนภาคตะวันตกในฤดูกาล 2565 และได้สิทธิเลื่อนชั้นสู่ไทยลีก 3 สโมสรได้เลือกใช้สนามกีฬาพระราเมศวรแข่งขันในฤดูกาล 2565–66
โรงพยาบาลเมืองนารายณ์

โรงพยาบาลเมืองนารายณ์ เป็นโรงพยาบาลเอกชนทั่วไปขนาดกลาง 57 เตียง ให้บริการด้านสุขภาพแก่ประชนในจังหวัดลพบุรีและพื้นที่ใกล้เคียง ตั้งอยู่ที่ ตำบลท่าศาลา อำเภอเมืองลพบุรี จังหวัดลพบุรี
เกี่ยวกับโรงพยาบาล.
เครือข่ายกลุ่มโรงพยาบาลนายแพทย์ ประเจิด สุริย์จามร เป็นสถานพยาบาลที่เปิดให้บริการด้านสุขภาพในเขตภาคกลางตอนบนโรงพยาบาลเมืองนารายณ์ก่อตั้งขึ้นในวันที่ 20 สิงหาคม 2544 เปิดให้บริการด้านสุขภาพในจังหวัดลพบุรีและเขตภาคกลางตอนบน เป็นโรงพยาบาลเอกชนขนาด 57 เตียง อาคารรักษาพยาบาล 6 ชั้น ห้องตรวจโรค 13 ห้องพร้อมพื้นที่ที่สามารถรองรับผู้ป่วยนอกได้ 500 คนต่อวัน นอกจากนี้การบริการด้านห้องพักผู้ป่วย เช่น ห้องพักผู้ป่วยชนิดห้องสูท ห้องพิเศษเดี่ยว 47 เตียง แผนกผู้ป่วยหนัก 10 เตียง
โรงพยาบาลเมืองนารายณ์ เปิดให้บริการผู้ป่วยทุกสาขาโรค เช่น อายุรกรรมทั่วไป อายุรกรรมหัวใจ ศัลยกรรมทั่วไป ศัลยกรรมกระดูก ศัลยกรรมระบบทางเดินปัสสาวะ ศัลยกรรมตกแต่ง กุมารเวช สูติ-นรีเวช โรคทั่วไป โรคตา และหู คอ จมูก ภูมิแพ้ 
โรงพยาบาลเมืองนารายณ์ ได้รับการรับรองคุณภาพมาตรฐาน HA จากสถาบันรับรองคุณภาพสถานพยาบาล (องค์การมหาชน)
โรงพยาบาลบ้านหมี่

โรงพยาบาลบ้านหมี่ เป็นโรงพยาบาลทั่วไป สังกัดสำนักงานสาธารณสุขจังหวัดลพบุรี กระทรวงสาธารณสุข ตั้งอยู่ใน ตำบลโพนทอง อำเภอบ้านหมี่ จังหวัดลพบุรี ก่อตั้งเมื่อ พ.ศ. 2502 โดยคหบดีชาวบ้านหมี่ ถือเป็นโรงพยาบาลชุมชนขนาดใหญ่ขนาด 258 เตียง
เกี่ยวกับโรงพยาบาล.
โรงพยาบาลบ้านหมี่ เป็นโรงพยาบาลขนาด 258 เตียง มีแพทย์ 26 คน ทันตแพทย์ 5 คน พยาบาล 230 คน เภสัชกร 8 คน และมีเจ้าหน้าที่สาธารณสุขจำนวน 49 คน จำนวนผู้ป่วยของโรงพยาบาลรัฐ ในจังหวัดลพบุรี ปี 2552 มีผู้ป่วยนอก จำนวน 227,218 คน และมีผู้ป่วยในจำนวน 24,257 คน
ประวัติ.
โรงพยาบาลบ้านหมี่ ก่อตั้งเมื่อ พ.ศ. 2502 โดยความตั้งใจของ คุณสุวรรณ และ คุณบุญมา สูงตรง คหบดีชาวบ้านหมี่ ได้มอบที่ดินพร้อมสิ่งปลูกสร้าง เพื่อให้ทางราชการเปิดเป็นโรงพยาบาล และได้รับบริจาคเงินจากชาวตำบลบ้านหมี่ เรื่อยมาจนขยายเป็นโรงพยาบาลขนาดใหญ่ 
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินทรงเปิดอาคารสิรินธร
จัสตา กราตา โฮโนเรีย

จัสตา กราตา โฮโนเรีย  จัสตา กราตา โฮโนเรียเป็นพระขนิษฐาของจักรพรรดิวาเล็นติเนียนที่ 3 แห่งจักรวรรดิโรมันตะวันตก จากเหรียญกษาปณ์ทำให้ทราบได้ว่าโฮโนเรียได้รับแต่งตั้งให้เป็น “ออกัสตา” ซึ่งเป็นตำแหน่งสำหรับสตรีเทียบเท่าตำแหน่ง “ออกัสตัส”
ประวัติ.
โฮโนเรียเป็นพระราชธิดาองค์เดียวของจักรพรรดิคอนสแตนติอัสที่ 3 และ กาลลา พลาซิเดีย โฮโนเรียมีพระเชษฐาร่วมพระมารดาคนหนึ่งจากการแต่งงานครั้งแรกของพลาซิเดียกับ Ataulf ผู้เป็นวิซิกอธ ทีโอโดเซียสพระเชษฐาร่วมพระมารดาประสูติที่บาร์เซโลนาในปี ค.ศ. 414 แต่มาสิ้นพระชนม์ในปีต่อมาซึ่งเท่ากับเป็นการสิ้นสุดของสายโรมัน-วิซิกอธ แต่โฮโนเรียมีพระเชษฐาจักรพรรดิวาเล็นติเนียนที่ 3 ร่วมพระราชบิดามารดาผู้ประสูติเมื่อปี ค.ศ. 419 นักประวัติศาสตร์พอลเดอะดีคอนกล่าวถึงโฮโนเรียก่อนในบรรดาพระราชโอรสธิดาที่ทำให้สันนิษฐานได้ว่าพระองค์ทรงเป็นลูกคนโตที่สุด
กาลลา พลาซิเดียเป็นพระราชธิดาของจักรพรรดิธีโอโดเซียสที่ 1 กับพระมเหสีองค์ที่สอง พระเชษฐาองค์โตของพลาซิเดียสิ้นพระชนม์ตั้งแต่อยังทรงพระเยาว์ พระราชมารดาเสด็จสวรรคตเมื่อทรงให้กำเนิดทารกในปี ค.ศ. 394 กาลลา พลาซิเดียเป็นลูกพี่ลูกน้องทางพระราชบิดากับจักรพรรดิโฮโนริอัส 
โฮโนเรียได้ชื่อว่าเป็นผู้มีความทะเยอทะยานและมีพฤติกรรมสำส่อนทางเพศ และใช้ความเป็นสตรีในการสร้างความก้าวหน้าให้แก่ตนเอง โฮโนเรียทรงถือว่าพระเชษฐาของพระองค์เป็นผู้ที่อ่อนแอและเกียจคร้าน โฮโนเรียจึงล่อลวงเสนาบดียูเจเนียสด้วยมนตร์เสน่ห์และสมรู้ร่วมคิดกันในการวางแผนปลงพระชนม์พระเชษฐาเพื่อชิงราชบัลลังก์ แต่มาถูกเปิดเผยเสียก่อน ยูเจเนียสถูกประหารชีวิต ขณะที่โฮโนเรียถูกส่งไปเข้าไปอยู่ในคอนแวนต์ที่คอนสแตนติโนเปิลตามที่กาลลา พลาซิเดียร้องขอชีวิต
โฮโนเรียพยายามหลบหนีหลายครั้งแต่ก็ไม่สำเร็จ พระเชษฐาจึงทรงจับโฮโนเรียให้สมรสกับสมาชิกวุฒิสภาโรมัน โฮโนเรียพยายามหาทางเลี่ยงโดยหันไปให้อัตติลาช่วยโดยการส่งสาส์นถึงพระองค์พร้อมกับแหวนหมั้นในฤดูใบไม้ผลิของปี ค.ศ. 450 โฮโนเรียอาจจะมิได้ตั้งใจที่เสนอการแต่งงาน แต่อัตติลาตีความหมายของการสื่อสารดังว่าและยอมตกลง โดยขอดินแดนครึ่งหนึ่งของจักรวรรดิโรมันตะวันตกเป็นสินสอดทองหมั้น เมื่อจักรพรรดิวาเล็นติเนียนทราบแผน แทนที่จะทรงสั่งให้ฆ่าโฮโนเรีย พระองค์ก็ทรงสั่งเนรเทศตามคำร้องของของพระราชมารดากาลลา พลาซิเดีย และแล้วก็ทรงส่งพระราชสาส์นไปถึงอัตติลาปฏิเสธความถูกต้องของการขอแต่งงานของโฮโนเรียอย่างแข็งขัน แต่อัตติลาผู้ทรงตั้งใจมานานแล้วที่จะรุกรานโรมก็ทรงส่งราชทูตไปยังราเวนนาเพื่อไปประกาศความบริสุทธิ์ของโฮโนเรีย และยืนยันว่าการขอแต่งงานของโฮโนเรียเป็นสิ่งที่ถูกต้อง และพระองค์จะทรงเดินทางมารับโฮโนเรียผู้ที่ทรงถือว่าเป็นของพระองค์อย่างถูกต้อง ในปี ค.ศ. 451 อัตติลาจึงใช้ข้ออ้างนี้เดินทางเข้ามารุกรานโรมในฐานะ “สามีผู้ถูกทรยศ” แต่โรมรอดตัวมาได้วยความช่วยเหลือของวิซิกอธ อัตติลาจึงไม่ได้ช่วยโฮโนเรีย และในที่สุดโฮโนเรียก็ถูกส่งตัวกลับโรม แต่จักรพรรดิวาเล็นติเนียนทรงพยายามเลี่ยงข้อครหาโดยมิได้ทรงสั่งให้ประหารชีวิต แต่ก็ไม่ทรงต้องการที่จะเนรเทศโฮโนเรียอีก ในที่สุดโฮโนเรียก็ต้องสมรสกับสมาชิกวุฒิสภาเฟลเวียส บัสซัส เฮอร์คิวลานัสผู้ที่พยายามหลีกเลี่ยงมาตั้งแต่แรก
ปริสกุส

ปริสกุส  เป็นนักการทูต, นักวาทศิลป์, นักโซฟิสต์ และนักประวัติศาสตร์ชาวโรมันในคริสต์ศตวรรษที่ 5 ปริสกุสเดินทางติดตามมักซิมินุผู้เป็นทูตของจักรพรรดิธีโอโดเซียสที่ 2 ไปยังราชสำนักของอัตติลาในปี ค.ศ. 448 จักรพรรดิมาร์เซียน ปริสกุสก็มีส่วนร่วมในการเดินทางไปยังคาบสมุทรอาหรับและอียิปต์
ปริสกุสเป็นผู้ประพันธ์หนังสือประวัติศาสตร์แปดเล่ม อาจจะระหว่างเมื่ออัตติลาขึ้นครองราชย์จนกระทั่งถึงรัชสมัยของจักรพรรดิเซโน แต่มีเพียงเล็กน้อยเท่านั้นที่ยังหลงเหลืออยู่ งานเขียนของปริสกุสเป็นงานเขียนที่แสดงความเป็นกลาง งานเขียนของปริสกุสใช้โดยจอร์ดาเนส, โพรโคเพียสแห่งเซซาเรีย และนักประวัติศาสตร์คนอื่น
โรงพยาบาลโคกสำโรง

โรงพยาบาลโคกสำโรง เป็นโรงพยาบาลทั่วไป ตั้งอยู่ใน ตำบลโคกสำโรง อำเภอโคกสำโรง จังหวัดลพบุรี
เกี่ยวกับโรงพยาบาล.
โรงพยาบาลโคกสำโรง เป็นโรงพยาบาลชุมขน 120 เตียง มีแพทย์ 12 คน ทันตแพทย์ 7 คน พยาบาล 123 คน เภสัชกร 10 คน และมีเจ้าหน้าที่สาธารณสุขจำนวน 4 คน จำนวนผู้ป่วยของโรงพยาบาลรัฐ ในจังหวัดลพบุรี ปี 2552 มีผู้ป่วยนอก จำนวน 130,713 คน และมีผู้ป่วยในจำนวน 13,711 คน มีห้องปฏิบัติการ ห้องปฏิบัติการทดสอบ/วิเคราะห์
ที่ตั้ง.
54/15 ต.โคกสำโรง สุระนารายณ์ อำเภอโคกสำโรง จังหวัดลพบุรี 15120
โทร. 036 441506, 441099, 441657-61
แฟกซ์ 036 441655
เกรียงศักดิ์ โกวิทวาณิช

พระคาร์ดินัลฟรังซิสเซเวียร์ เกรียงศักดิ์ โกวิทวาณิช (อัครมุขนายกกิตติคุณ) เป็นพระคาร์ดินัลชาวไทยองค์ที่สอง ชาวกรุงเทพมหานคร เคยดำรงตำแหน่งมุขนายกมิสซังโรมันคาทอลิกนครสวรรค์ ต่อมาดำรงตำแหน่งอัครมุขนายกมิสซังโรมันคาทอลิกกรุงเทพฯ สืบต่อจากพระคาร์ดินัลไมเกิ้ล มีชัย กิจบุญชู เมื่อวันอาทิตย์ที่ 16 สิงหาคม ค.ศ. 2009 ณ อาสนวิหารอัสสัมชัญ และวันที่ 4 มกราคม ค.ศ. 2015 สมเด็จพระสันตะปาปาฟรานซิสทรงประกาศว่าท่านจะได้รับแต่งตั้งเป็นพระคาร์ดินัล ในวันที่ 14 กุมภาพันธ์ ค.ศ. 2015
วันที่ 14 กุมภาพันธ์ ค.ศ. 2015 สมเด็จพระสันตะปาปาฟรานซิสทำพิธีสถาปนาท่านเป็นพระคาร์ดินัล ณ มหาวิหารนักบุญเปโตร นครรัฐวาติกัน
พระคาร์ดินัลเกรียงศักดิ์เป็นพระคาร์ดินัลจากไทยองค์เดียวที่มีสิทธิ์เลือกตั้งในการประชุมเลือกสันตะปาปา ค.ศ. 2025 ซึ่งเริ่มต้นเมื่อวันที่ 7 พฤษภาคม
ประวัติการศึกษา.
ชั้นอนุบาลที่โรงเรียนปวโรฬาร กรุงเทพฯ ระดับมัธยมต้นที่โรงเรียนอัสสัมชัญศึกษา และโรงเรียนอัสสัมชัญ ระดับมัธยมปลายจากโรงเรียนยอแซฟอุปถัมภ์ สามพราน ใน ค.ศ. 1966 
ค.ศ. 1970 เข้าศึกษาที่วิทยาลัยโปรปากันดา ฟีเด และมหาวิทยาลัยปอนติฟิคัลเออร์เบิน, กรุงโรม อิตาลี "สาขาปรัชญาและเทววิทยา" และ ค.ศ. 1982 เข้าศึกษาที่มหาวิทยาลัยเกรโกเรียน, กรุงโรม อิตาลี "สาขาชีวิตฝ่ายจิต"
พิธีอภิเษกมุขนายกมิสซังนครสวรรค์.
สมเด็จพระสันตะปาปาเบเนดิกต์ที่ 16 ทรงสถาปนาบาทหลวงเกรียงศักดิ์เป็นมุขนายกมิสซังนครสวรรค์ และรับการอภิเษกเมื่อวันที่ 2 มิถุนายน ค.ศ. 2007 ณ สนามกีฬาประจำจังหวัดนครสวรรค์ โดยมีพระคาร์ดินัลไมเกิ้ล มีชัย กิจบุญชู เป็นประธานในพิธีและเป็นผู้อภิเษก โดยมีอาร์ชบิชอป ซัลวาตอเร เปนนักคีโอ เอกอัครสมณทูตประจำประเทศไทยในขณะนั้น และมุขนายกยอแซฟ บรรจง อารีพรรค มุขนายกกิตติคุณมิสซังโรมันคาทอลิกนครสวรรค์เป็นผู้ร่วมอภิเษก
พิธีเข้ารับตำแหน่งอัครมุขนายกมิสซังกรุงเทพฯ.
สมเด็จพระสันตะปาปาเบเนดิกต์ที่ 16 โปรดให้ย้ายพระคุณเจ้าเกรียงศักดิ์ไปรับตำแหน่งอัครมุขนายกมิสซังกรุงเทพฯ สืบต่อจากพระคาร์ดินัลไมเกิ้ล มีชัย กิจบุญชู และเข้ารับประทานปัลลีอุมจากสมเด็จพระสันตะปาปาเมื่อวันที่ 29 มิถุนายน ค.ศ. 2009 ซึ่งตรงกับวันสมโภชนักบุญเปโตรและนักบุญเปาโลอัครสาวก ณ มหาวิหารนักบุญเปโตร นครรัฐวาติกัน และมีพิธีเข้ารับตำแหน่งและพิธีมิสซาบูชาขอบพระคุณ ในวันอาทิตย์ที่ 16 สิงหาคม ค.ศ. 2009 เวลา 10.00 น. ณ อาสนวิหารอัสสัมชัญ เขตบางรัก กรุงเทพมหานคร
พิธีสถาปนาเป็นพระคาร์ดินัล.
พระคุณเจ้าฟรังซิสเซเวียร์ เกรียงศักดิ์ โกวิทวาณิช เข้ารับสถาปนาเป็นพระคาร์ดินัล 1 ใน 20 ท่าน จากสมเด็จพระสันตะปาปาฟรานซิส ณ มหาวิหารนักบุญเปโตร นครรัฐวาติกัน ในวันเสาร์ที่ 14 กุมภาพันธ์ ค.ศ. 2015 เวลา 15.30 น. โดยมีสมณศักดิ์เป็น Cardinal-Priest of Santa Maria Addolorata (โบสถ์แม่พระระทมทุกข์ กรุงโรม) และประกอบพิธีมิสซาบูชาขอบพระคุณในฐานะพระคาร์ดินัลร่วมกับสมเด็จพระสันตะปาปาเป็นครั้งแรก เพื่อโมทนาพระคุณพระเจ้า ในวันอาทิตย์ที่ 15 กุมภาพันธ์ ค.ศ. 2015 เวลา 15.30 น. ณ มหาวิหารนักบุญเปโตร นครรัฐวาติกัน
การประกาศแต่งตั้งผู้รักษาการอัครสังฆมณฑลกรุงเทพฯ.
ณ สำนักพระสังฆราช I พระคาร์ดินัล ฟรังซิสเซเวียร์ เกรียงศักดิ์ โกวิทวาณิช ประกาศให้ทราบว่า สมเด็จพระสันตะปาปาฟรังซิสทรงรับใบลาออกจากตำแหน่งผู้ปกครองอัครสังฆมณฑลกรุงเทพฯ พร้อมกับทรงแต่งตั้ง พระสังฆราชฟรังซิสเซเวียร์ วีระ อาภรณ์รัตน์ แห่งสังฆมณฑลเชียงใหม่ เป็นผู้แทนสันตะสำนักรับผิดชอบสูงสุดบริหารงานอัครสังฆมณฑลกรุงเทพฯ ตั้งแต่วันที่ 27 มิถุนายน ค.ศ. 2024 เวลา 12.00 น. ณ กรุงโรม (ซึ่งตรงกับเวลา 17.00 น. ตามเวลาในประเทศไทย)
เสาแบบดอริก

เสาแบบดอริก  เป็นลักษณะทางสถาปัตยกรรมเสาแบบคลาสสิกหนึ่งในสามแบบของกรีกโบราณ ที่มีลักษณะโคนเสาใหญ่และเรียวขึ้นไปจนถึงยอด ตามลำเสาเป็นร่องเว้าตามแนวตั้งยี่สิบร่องรอบเสา ตอนบนเป็นหัวเสาเรียบที่บานออกไปจากคอลัมน์ไปบรรจบกับแผ่นสี่เหลี่ยมที่ขวางกับคานแนวนอนที่วางเหนือเสา
ไมเคิล พูพาร์ต

มิเชล ชัยโรจน์ พูพาร์ต เป็นที่รู้จักในชื่อ ไมเคิล พูพาร์ต (16 ตุลาคม พ.ศ. 2512 – 16 มกราคม พ.ศ. 2565) ชื่อเล่น โอ๋ เป็นนักแสดงลูกครึ่งชาวไทย-เบลเยี่ยม และเป็นพี่ชายของโอลิเวอร์ พูพาร์ต มีหลานชายคือชัยพล จูเลียน พูพาร์ต ซึ่งทั้งน้องชายและหลานชายเป็นนักแสดงเช่นกัน 
ประวัติ.
ไมเคิลเกิดที่ประเทศสวิตเซอร์แลนด์ เป็นบุตรคนที่สองจากทั้งหมดสี่คนของบิดาเป็นชาวเบลเยียม กับมารดาเป็นชาวไทยจากจังหวัดหนองคาย มีพี่น้อง คือ เฟดเดอริค พูพาร์ต, โดมีนิค พูพาร์ต (ปัจจุบันใช้ชื่อว่า ศุภกร วาสนารุ่งกิจ) และโอลิเวอร์ พูพาร์ต จนอายุได้ 3 ปี จึงย้ายมาอยู่ประเทศไทยจนถึงอายุ 14 ปี จากไปศึกษาต่อที่ด้านบริหารธุรกิจโฆษณาจากไครสต์เชิร์ช ประเทศนิวซีแลนด์ จากนั้นศึกษาต่อด้านการถ่ายภาพอีก 2 ปีที่เมืองเวลลิงตัน ประเทศนิวซีแลนด์ 
ไมเคิลเคยคบหากับแพรน้ำฝน พินิวัตร์ มารดาของสุรเดช พินิวัตร์ ซึ่งสุรเดชเรียกไมเคิลผู้เป็นพ่อเลี้ยงว่า "อา" และไม่มีบุตรร่วมกันกับแพรน้ำฝน
ไมเคิลมีผลงานโฆษณาที่สร้างชื่อ เป็นงานโฆษณาเครื่องสำอางยี่ห้องหนึ่ง ที่ถ่ายคู่กับสินิทธา บุณยศักดิ์ มีผลงานถ่ายแบบ ผลงานละครโทรทัศน์เช่นเรื่อง "เมียรายวัน" ,"คู่รัก", "รังหนาว" เป็นต้น ส่วนผลงานแสดงภาพยนตร์ แสดงเรื่อง "303 กลัว กล้า อาฆาต" รับบทเป็นบาทหลวงวิวัฒน์
ผลงานละคร.
มิวสิกวิดีโอ.
• หยุดตรงนี้ที่เธอ ของ ฟอร์ด สบชัย ไกรยูรเสน
การเสียชีวิต.
หลังป่วยด้วยโรคกล้ามเนื้ออ่อนแรง และภาวะซึมเศร้ามานานกว่า 2 ปี เมื่อวันที่ 16 มกราคม พ.ศ. 2565 เวลา 11.30 น. ไมเคิล พูพาร์ต ได้ตัดสินใจใช้อาวุธปืนลูกโม่ ขนาด .22 ยิงตัวเองเสียชีวิต ณ บ้านพักในซอยนาคนิวาส 5 แขวงลาดพร้าว เขตลาดพร้าว กรุงเทพมหานคร สิริอายุ 52 ปี
เสาแบบไอออนิก

เสาแบบไอออนิก  เป็นลักษณะทางสถาปัตยกรรม หนึ่งในสามของเสาแบบคลาสสิก ซึ่งนำมาจากกรีกและโรมันโบราณ อีกสองแบบได้แก่ ดอริกและคอรินเทียน (นอกจากนี้ยังมีเสาอีกสองแบบที่สำคัญน้อยกว่า ได้แก่ ทัสกัน และอีกแบบหนึ่งซึ่งเป็นการเพิ่มเติมและผสมผสานรายละเอียดของแบบคอรินเทียนกับแบบอื่น ๆ มากเข้าไปอีก เรียกว่า คอมโพซิต ซึ่งสร้างขึ้นช่วงคริสต์ศตวรรษที่ 16 โดยสถาปนิกชาวอิตาลี)
เสาแบบไอออนิกมีลักษณะเสาเรียวสง่า แผ่นหินบนเสาเป็นรูปโค้งย้อยม้วนลงมาทั้งสองข้าง เหนือขึ้นไปเป็นรูปฐาน 3 ชั้น บริเวณเสา (shaft) ถูกรองรับด้วยฐานใต้เสา (stylobate) ซึ่งเป็นคนละชิ้นแยกจากกัน บริเวณยอดหรือหัวเสา (capital) มักจะตกแต่งด้วยลายประดับรูปไข่ (egg-and-dart)